Downloaded from YTS.MX
Igat kahtlustatavat peetakse süütuks, kuni süü pole kohtulikult tõendatud.
Official YIFY movies site: YTS.MX
Tere, mina olen Brian Thompson, UnitedHealthcare'i tegevjuht.
Ta võinuks maailmas palju head korda saata.
- Ta oli andekas ja väga terane. - Tundsin Brianit isiklikult.
- See on tõeline tragöödia. - Ta võeti meilt liiga vara.
Luigi Nicholas Mangione.
Ta oli andekas priimus, kes meeldis kõigile.
Ta elu muutus, kui ta end surfates vigastas.
Näib, et ta võttis sihikule kindlustussektori.
Ausalt öeldes on need parasiidid selle ära teeninud.
4. detsembri hommikul, nagu näitab politseilt saadud info,
ristusid kahe endise oiviku teed.
Täna varahommikul vahistas Altoona politsei Luigi Mangione,
keda kahtlustatakse Brian Thompsoni nahaalses mõrvas.
- Vabastage Luigi! - Nii pea, kui ta vahistati,
sai Luigi Mangionest paljude kangelane.
Noored naised kirjutavad talle kirju ja saadavad talle õhusuudlusi.
- Süüdi või süütu? - Süütu.
Nüüd jääb üle vaid küsida, kes siis Luigi Mangione on.
KES ON LUIGI MANGIONE?
New York City 4. detsember 2024
Kell 6.45 ei ole kesklinnas teab kui palju inimesi.
See tõstab tõenäosust teatud isikuid tänaval silmata.
Mitmemiljardilise korporatsiooni juht käib ringi ilma ihukaitsjata?
See on suurim viga, mida ma olen näinud turvateenuste valdkonnas.
Tere hommikust kõigile. Täna varahommikul
tulistati Midtown Manhattanil 50-aastast Brian Thompsonit,
UnitedHealthcare'i tegevjuhti, kes suri rünnaku järel,
mis hetkeseisuga näib olevat nahaalne ja sihilik.
UnitedHealthcare'i majaesised lipud Minnetonkas on heisatud poolde masti
ning tervisekindlustuse gigandi töötajad leinavad üht omadest.
Ma kutsusin neid alati "Leave it to Beaveri" pereks,
kuna nad käisid kenasti riides ja olid nägus perekond.
Nad olid pere, keda kadestasin ja kelle sarnaseks saada tahtsin,
kuna nad olid nii toredad inimesed.
Ärimehe tänaval maha laskmine on ennekuulmatu.
Minu silmad pole varem midagi säärast näinud.
Kas tegu oli isikliku vimma, maffia palgamõrtsukaga
või oldi kellelegi võlgu?
Kui selgus, et padrunikestadelt leiti sõnad
" delay ", "deny", "depose", sai motiiv selgemaks.
Need märksõnu peetakse kindlustusvaldkonna mantraks,
mis viitavad sellele, kuidas raha teenida.
Nõude kinnitamisega viivitatakse, väljamaksest keeldutakse
ja kindlustusnõude esitajaga jätkatakse vajadusel võitlust kohtus.
Tänu sellele infokillule sai selgeks,
et tapjal oli kindel siht silme ees.
Tulistajat otsitakse suurte jõududega.
Tulistaja on endiselt vabaduses.
Šokeeriv mõrv pälvib tähelepanu kogu riigis.
Suurendasime info eest antavat vaevatasu 10 000 dollarini.
Jõudsime punkti, kus vajasime üldsuse abi.
Sestap avalikustasimegi foto ja video.
Videol näeme tulistajat põgenemas kuriteopaigast äärelinna poole.
Ta jäi takso ja hosteli kaamerasilma ette.
Tänu nendele fotodele
tunti ta ära Altoona McDonaldsis Pennsylvanias.
Viis päeva hiljem Altoona, Pennsylvania
Kohe, kui teda märgati nurgas kartulikotlette söömas,
anti teada politseile.
Täna varahommikul vahistas Altoona politsei
Luigi Mangione, 26-aastase meesterahva.
Viis veepudelilt leitud sõrmejälge kattusid tema sõrmejälgedega.
Samuti kattuvad energiabatoonilt leitud sõrmejäljed.
Võltsitud New Jersey juhiluba, mille ta esitas hostelis,
oli sama dokument, mille ta esitas politseinikele.
Kui Luigi Mangione kohtusse toimetatakse,
näib maailm ta ümber kokku varisevat.
Nad on reaalsusest irdunud,
alavääristavad meie intelligentsi ja läbielamisi!
Ta karjub, on vihane ja esimest korda näeme teda emotsionaalsena.
- Luigi Mangione. - Luigi Mangione.
Jääb üle küsida, kes see tüüp on.
- Võite alustada. - Oleme High Streetil,
mida ääristavad Väikse Itaalia restoranid.
Võid Väiksest Itaaliast lahkuda, ent Väike Itaalia ei lahku sinust.
Mangioned...
Mida ma oskan kosta? Tunnen nende peret juba 50 aastat.
Nad on üks kõige auväärsemaid, kui mitte kõige auväärsem pere
itaallaste kogukonnas. Väga nägus perekond.
Sellest vahejuhtumist ei tea ma midagi. See pole loogiline.
Miski on mäda.
Neil on golfiväljaku kõrval suur maja.
Joe Di Pasquale, Mangionede perekonna sõber
Olen väga lähedane Luigi ema perekonnaga,
kes on pärit samast kohast kui minu peregi.
Ta nägi välja nagu Mangione - terane, rõõmus ja naerusuine.
Said kohe aru, kelle sugulane ta on.
Juhtunu pani pead vangutama. See ei tundunud võimalik.
Nad olid väga helded ja annetasid suuri summasid kirikutele,
mitmele haiglale, sealhulgas GBMC-le.
Nad tegid seda vastutasu ootamata.
Nad on Ameerika unistuse kehastus.
Luigi sündis privilegeeritud perre.
Tema Redditi postitustest selgub,
et see tekitas temas süümepiinu.
Mäletan, kuidas väiksena sõpradega mängisin. Lasime fantaasial lennata
ja kritseldasime paberile oma unistuste kodu.
Teised joonistasid peened mõisad. Mina aga ruudukujulise majakese.
Nad leidsid, et ma olen imelik.
Ma leidsin, et nende majad on täis üleliigset träni.
Mõistsime, et võti Luigi Mangione tausta mõistmiseks
seisnes ta sotsiaalmeediakontodes.
Haigestusin 13-aastaselt Lyme'i tõppe
ja märkasin vaimse võimekuse langust 15-aastaselt.
Esialgsed sümptomid olid võrdlemisi kerged
ja läbisin keskkooli edukalt.
Ta käis tunnustatud Gilmani poeglaste keskkoolis.
- Mõistagi oli ta väga terane. - Luigi Nicholas Mangione.
Ta meeldis oma eakaaslastele, õppis viitele, pidas lõpukõne.
2016. aasta lendu ilmestab uuendusmeelsus, eesrindlikkus
ja pühendumus Gilmani pärandile.
Kogu siin õppimise vältel on 2016. aasta lend
tulnud lagedale uudsete ideedega, mis võiks maailma muuta.
Saavutada midagi säärast niivõrd prestiižses koolis
oli tõeline saavutus. Me kõik olime ta üle nii uhked.
Kõnet lõpetades pean meeles pidama, et " valedictory " tuleneb sõnadest
"hüvasti" ja "jätma". See on olnud unustamatu retk
ja ma ei oskaks ette kujutada viimaseid aastaid ilma teieta.
Aitäh teile.
Ta oli piisavalt taibukas saamaks sisse Pennsylvania ülikooli.
Pärast seda ei peaks hooplema.
Saavutus räägib iseenda eest.
Õpin bakalaureuseastmes arvutiteadust
ja huvitun bioinformaatikast.
Teadsin, et temast saab insener. Ta oli matemaatikas väga osav.
Mõlemad ta vanemad olid nii targad, mõlemad lõpetasid ülikooli.
Teame tänu ta postitustele, et ta oli ülikooli ajalgi valudes
ning vaevles unetuse käes.
Lesin iga öö kaheksa tundi voodis ja ärkan väsinuna sõltumata sellest,
kui kaua ma magasin.
Kujutage ette, et olete napilt 20-aastane
ja hoolimata rahakoti paksusest kogete järsku vähikäiku
oma kognitiivsetes võimetes. Ta viitab aju-udule.
Sümptomite tõsidus süvenes järsult
pärast eelmisel aastal toimunud korbi "põrgunädalat".
Ma ei suutnud taastuda nädalasest unevõlast.
Selline elupärssiv probleem mõjub nii jõhkralt.
Eriti kui see probleem pärsib võimet kriitiliselt mõelda,
mida läheks vaja probleemi lahendamiseks.
Mängisin varem igapäevaselt toakaaslasega malet.
Selle abil võis näha, kas seis aju-uduga on parenenud.
Pidin malega lõpparve tegema, kuna ma ei mäletanud ainsatki strateegiat.
Toakaaslane kasutas päevast päeva minu vastu samu käike,
mis olid minu peast justkui pühitud.
Aju-udust saab Luigi Mangione kinnisidee,
sest see on ületamatu vaatamata ta jõukusele.
Ümbritsevad ilmselt ei mõista teie kogetavaid sümptomeid,
minu lähikondsed vähemalt ei mõista. Iga analüüsi vastus on negatiivne
ja arstidel pole udust aimugi, milles viga seisneb.
Ma ei tea, mis juhtus, aga ta muutus.
Ta mõistusega juhtus midagi.
Saime teate, et Hiltoni hotelli ees tulistati kedagi.
Kriminoloogias viiakse pärast jõletut kuritööd läbi
tagurpidine psühholoogiline lahkamine.
Püüame kahtlustatava psühholoogia tagantjärgi kindlaks määrata,
et mõista sündmuste ajajoont.
Ma kohtusin Luigiga 2022. aasta teises pooles.
Minu nimi on Dorian Wright ja ma olen joogaõpetaja.
Ta oli tavaline rõõmsameelne 26-aastane kutt.
Ma ei tea, mis temasugust inimest säärasele teole kihutada võiks.
Organiseerisin koroonapandeemia ajal ühiselamu,
mille elanikuks Luigi kandideeris.
Ta ootas elevusega Hawaiile kolimist, tahtis keskenduda oma tervisele
ja leida uusi sõpru. Mulle ei mahu pähe, et inimene,
keda ma oma sõbraks pidasin, võinuks kellegi mõrvata.
Luigile peale vaadates ei näinud ma midagi tavatut.
Ta oli üsna pikk ja väga heas vormis. Iga kord, kui ta ruumi sisse astus,
suunasid naised pilgu temale. Ta jäi neiudele silma.
Isegi üks meie joogaõpetaja
sai temaga Tinderis kokku.
4. detsember 2024 Brian Thompsoni mõrv
Hawaiil juhtus temaga elumuutev õnnetus,
mille käigus ta oma selga vigastas, ja mis võis teda kuriteoni viia.
Asi sai alguse sellest, kui mu spondülolistees surfates ägenes.
See oli pooleteise aasta eest.
Spondülolistees on selgroodefekt,
mille näol see luu, mis peaks olema selgroo küljes,
on selgroo küljest lahti tulnud.
Mu selg ja puusad on pärast õnnetust liikumatud
ning nimmepiirkond ja puusad nässus.
Viimase aasta jooksul olen aeg-ajalt kogenud valu põies ja kubemes.
Luigi lugu näitlikustab hästi igat minu patsienti.
Süsteem jooksutab patsienti, keegi ei ütle, mis toimub,
pidev lootuste purunemine süvendab depressiooni.
Noore sportliku inimese jaoks oli kõik see tohutult muserdav.
Internetis loetu põhjal
pidin leppima kroonilise valu ja kontoritööga.
See vigastus oli omanäoline.
Ühel päeval võis ta teha sporti
ja järgmisel päeval olla liikumatult voodis.
Teadsin, et ta peab minema idarannikule operatsioonile.
Kahe nädala eest käisin noa all, kuna vaevlesin närvivalu käes.
Pärast lõikust saatis ta mulle opijärgseid röntgenpilte,
mis tekitasid judinaid. Kümnesentimeetrised kruvid selgroos.
Esimesed opijärgsed päevad möödusid valutult, aga olin jahmunud,
et seitsmendal päeval ei pidanud ma võtma ühtki valuvaigistit.
Ilmselgelt ei tõtta ma kohe trenni,
aga operatsioon polnud nii hull, kui ma kartsin.
Luigi seljaopi Redditi lõimes küsis keegi nõu
ja Luigi vastas kohe,
kuidas opile pääseda.
Uuri erinevatelt kirurgidelt. Ütle, et oled "töövõimetu".
Me elame kapitalistlikus ühiskonnas.
Kogemus õpetab, et arstid vastavad sellistele märksõnadele kiiremini,
kui väljakannatamatu valu ja elu halvenemise kirjeldustele.
See on esimene kord, kui Luigi sotsiaalmeedias teatab,
et elame kapitalistlikus ühiskonnas. Ta mõtleb seda hukkamõistvalt.
2024. aasta veebruar, reis Aasiasse. 4. detsember, Brian Thompsoni mõrv.
Pärast operatsiooni võtab Luigi ette teatud mõttes palverännaku.
Ta reisib Aasiasse
ning naudib ränduripõlve.
Keskkoolis paelus mind mõte konservidest ära elamisest.
Mitte otseses mõttes. Pigemini tahtsin ellu jääda looduses
üksnes seljakotiga, kuhu mahuks ära vaid pastillikarp.
See on hea meeldetuletus, et saaksime pikka aega hakkama
ilma suurema maise varata.
Ärgem unustagem, et tal oli kõik, mida hing võis igatseda.
Nüüd tahab ta näha, kui vähesest ta suudaks ära elada.
Efektiivsus on alati olnud minu kinnisideeks
ja ma pole kunagi olnud materialist. Need omadused püsivad minus siiani.
Tänu nendele omadustele sai minust insener.
2024. aasta alguses
hakkas ta lugema netist kirjandust -
Ted Kaczynski Unabomberi kirjutisi.
Ted Kaczynski sisendas paljudele aastateks hirmu
saates pakipomme neile,
kes olid tema meelest olid süüdi
ühiskondlikes probleemides.
Luigi luges Kaczynski kirjutist ja jättis positiivse arvustuse.
Oleks lihtne ja arutu pidada seda manifesti nõdrameelse kirjutiseks,
et mitte silmitsi seista manifestis välja toodud probleemidega.
Tegu oli vägivaldse indiviidiga, kes vangistati põhjusega.
Ta vigastas süütuid inimesi.
Ehkki ta tegusid võib pidada hullumeelse ludiidi tegudeks,
kvalifitseeruvad need pigem poliitilise revolutsionääri tegudeks.
Mõned küsiks kindlasti,
miks tema vaateid võimendada.
Võimud peavad tapja kohta välja selgitama
võimalikult palju infot,
sealhulgas võimaliku motiivi.
Üks huvitav arvamus, mille leidsin internetist:
"Rahumeelseid proteste eiratakse,
majanduslik protest pole praeguses süsteemis võimalik."
"Millal me lõpuks taipame, et vägivald nende vastu,
kes meid vägivallale kihutavad, on õigustatud enesekaitse?"
""Vägivald pole lahendus" on fraas,
mida kasutavad argpüksid ja ekspluateerijad."
Selle arvustuse postitamisest möödub vaid kümme kuud hetkeni,
mil ta võtab relva ja asub väidetavalt tegudele.
Luigi võttis kirjutas mulle meili. Ta viibis tol hetkel Jaapanis
ja ütles, et on mu kauaaegne fänn.
Luigile enim hinge läinud artikkel
kandis pealkirja
"Miks kõik on muutumas mänguks". See rääkis sellest,
kuidas inimestes sõltuvust tekitatakse.
Ta ostis 200 dollari eest ligipääsu mu blogile,
milles sisaldus videokõne, mille tegime maikuus.
Mäletan ta laia naeratust ja entusiasmi.
Ta kirjeldas Jaapani kultuuri NPC -ühiskonna tipuna.
NPC on meem, mis tähistab arvuti juhitud tegelast.
See termin pärineb mängust "Dungeons and Dragons"
ja viitab müütilistele tegelastele,
kes ei allu mängijatele,
vaid arvutiprogrammile või mängujuhile.
Ta uskus, et inimeste elud on üha rohkem automatiseeritud.
See pani teda muretsema. Mulle jäi mulje,
et ta tundis puudust inimestevahelisest sidemest
ja leidis, et teised pole temaga samal lainel.
Kirjutasin talle märtsis, aprillis ja mais. Saatsin iga kuu sõnumi,
et küsida, kuidas tal läheb ja mis ta elus toimub.
Ta ei vastanud. - Pärast 10. juunit ei lugenud ta enam mu kirjutisi.
See oli viimane päev, kui ta oma blogilehel nägin.
Tundus, et ta ei suhelnud mitte kellegagi ja kadus radarilt.
Temast ei kuuldud kuus kuud - ei ta sõbrad, pere ega vanemad.
Ta isoleeris end teistest. Keegi ei pakkunud talle juhatust.
See teeb mõistusega veidraid asju.
Oma lõpukõnes tänab ta vanemaid.
Aitäh aja ja armastuse eest, millega olete panustanud.
Te sisendasite meisse väärtuseid, toitsite ja katsite meid
ning olite meie jaoks igal sammul olemas.
Rändame ajas edasi hetke, kui ta on 25-26-aastane
ega räägi enam oma vanematega. Ta on nad oma elust välja lülitanud.
Vahest nägi ta oma vanemaid kapitalistidest vaenlastena,
kes olid uskumatult jõukad. Vanamatega suhtlemise lõpetamine
oli ainus viis tagada oma maagiliste ideede elujõulisus.
Vanemad oleks ta maa peale tagasi toonud.
Tulistaja ema teatas 18. novembril oma poja kadumisest San Franciscos.
Ainuüksi tõik, et ta lihane ema ei teadnud, kus ta poeg asub,
viitab sellele,
et ta oli langetanud otsuse plaan ellu viia.
Födedele. Ma ei hakka keerutama, kuna austan teie teeneid.
Politsei sõnul oli ta oma plaani paberile pannud nii kirjas födedele
kui ka oma märkmikus. Mõlemad olid tal vahistamise hetkel kaasas.
Üksikasjad on lõpuks paika loksumas. Mul on hea meel, et viivitasin,
kuna see võimaldas mul UHC-d lähemalt uurida.
Sihtmärgiks on kindlustusfirma. See vastab kõigile kriteeriumitele.
Pole kuigi lihtne teada saada,
kus tuntud tegevjuhid asuvad.
Ent konverents, mille ajakava riputati internetti,
võimaldas Mangionel oma plaani ellu viia.
See investorite konverents on kui sülle kukkunud kingitus
ja mis veelgi tähtsam - see saadab selge sõnumi.
Ta oli tänulik selle eest, et talle öeldi,
kus Brian Thompson asub.
Kui uudiseid kuulsin, ei suutnud ma seda uskuda.
Mõtlesin, et see peab olema mõni teine Brian Thompson,
see ei saanud olla meie Brian.
Mäletan teda ajast, kui ta oli armas lapsuke.
Olen tema ema Pati hea sõber. Mu süda murdus.
Õnneks teadsime Brianit nii hästi, et mälestused temast on rõõmsad.
Ta oli väga andekas ja terane,
vaimukas, hea huumorimeelega ja ta nautis elu.
Iga aasta tähistame arbuusipäeva tasuta arbuusi jagamisega
ja hommikuse paraadiga. Briani ema müüs alati pileteid.
Thompsonid olid arbuusipäevaga tihedalt seotud.
Ka Brian Thompson oli oma klassi priimus.
Ka tema oli perfektsionist.
Briani klassikaaslasest parima sõbra sõnul
oli Brian ilmselt kõige taibukam inimene, keda ta oli kohanud.
Brian õppis Iowa ülikoolis ja oli majanduskursustel edukas.
Väikelinnast pärit poisil polnud seda lihtne saavutada.
Ma teadsin, et teda ootavad ees suured teod.
Temast sai suure tervisekindlustusseltsi tegevjuht.
Tere, mina olen Brian Thompson, UnitedHealthcare'i tegevjuht.
Brian Thompson
tegi UnitedHealthcare'is kiirelt karjääri.
Wendelli intervjuu. Esimene võte.
Ma töötasin selles sfääris 20 aastat ja ma pole antud valdkonna lemmik.
Viimast kolme aastat vaadates...
Brian Thompson aitas muuta
ettevõtte ülimalt kasumlikuks ja aktsiaturu lemmikuks.
Luigi Mangione "Kiri födedele"
UnitedHealthcare on üks suurima turuväärtusega ettevõtteid USA-s,
mis jääb alla vaid Apple'ile, Google'ile ja Walmartile.
Ettevõte on aina kasvanud, aga kas saame sama öelda
ka meie eeldatava eluea kohta? Ei.
Miski ei viita sellele, et Mangione oli Unitedi klient.
Küll aga mainib ta, et tegu on suuruselt viienda ettevõttega USA-s.
Ta võis ettevõtte sihikule võtta just seepärast.
Kord aastas tulevad tegevjuhid kokku New York Citys.
Pool päeva kestva programm näol on sisuliselt tegu müügiesitlusega,
mille käigus tegevjuhid räägivad investoritele,
kuidas nad plaanivad ettevõtte kasumlikkust tõsta.
Lühidalt öelduna kavatseme me kiirendada üleminekut
mahupõhiselt mudelilt väärtusel põhinevale mudelile.
- Kuidas te tagaks ettevõtte kasvu? - Väga hea küsimus, Scott.
Brian, ehk teeksid otsa lahti?
Brian Thompson oli väga kõneosav
- ja oskas küsimustele vastata. - Sellest vaatepunktist lähtudes
on meie teenuste ja hindade suhe väga hea.
Oleme heas positsioonis.
Ajal, mil Brian Thompson töötas UnitedHealthcare'i tegevjuhina,
näitas kõik, et UnitedHealthcare
oli ravikindlustusfirmade esirinnas,
mis puudutas raviga seotud nõuete tagasi lükkamist.
See näitlikustab hästi, mida ettevõte tegi,
et vastata Wall Streeti kasumiootustele.
Üle 150 inimese protesteeris täna UnitedHealthcare'i peakorteri ees.
Pea pool tosinat neist lahkus käeraudades.
Protesti korraldajad nõuavad, et United lõpetaks
kindlustusnõuete tagasilükkamise.
Ma olen liitunud UnitedHealthcare'i
ja Medicare'iga, mis ei hooli patsientidest.
Vajasin jaanuaris operatsiooni - hüsterektoomiat.
Kaks päeva enne lõikust sain ma UnitedHealthcare'ilt eitava vastuse.
Mulle teatati, et taotlus lükati tagasi,
kuna lõikust ei peetud vajalikuks. See ajas närvi mustaks.
Lihtsustame klientide ligipääsu tervishoiuteenustele.
See võttis sõnatuks. Ma ei teadnud, mis edasi saab.
Õnneks võitles kirurg minu eest. Sain lõikuseks aja kinni panna,
aga ei teadnud päev enne oppi, kas kindlustus opi kulud kannab.
United ei käituks sedasi, kui nad vastutusele võetaks.
Tahame luua süsteemi, mis kõigi huve teeniks.
Ridade vahelt võis välja lugeda, et oleks tore,
kui nad leiaks viisi, kuidas süsteem kõigi huve teeniks,
ent paraku pole see võimalik.
Kui süsteem töötaks paremini
kindlustatute jaoks,
tähendaks see, et raha ei jääks üle investoritele.
Brian Thompsoni tegevus oli võetud luubi alla.
Ta oli üks mitmest tegevjuhist, kes müüs oma aktsiaid
kaks nädalat enne seda, kui investoreid teavitati
justiitsministeeriumi algatatud monopolivastasest juurdlusest.
Teda ja mitut UnitedHealthcare'i juhtivtöötajat süüdistatakse
15 miljoni dollari väärtuses aktsiate maha müümises enne seda,
kui juurdlus avalikuks tehti.
Kui justiitsministeerium juurdluse algatamise avalikustas,
langes aktsiahind kolinal.
Karm tõsiasi; need mafioosod on muutunud liiga mõjuvõimsaks
ja nad kasutavad meid ära meeletu kasumi nimel,
kuna laiem üldsus on lubanud neil seda teha.
Ta viitab tervisekindlustus- ettevõtetele sõnaga "mafioosod".
Ta kirjutab nii, kuna teab, et kiri jõuab avalikkuse ette.
Luigi Mangione asub ristiretkele
ja võtab vaenlasena sihikule kindlustussektori.
4. detsembri hommikul, kui tugineda politsei andmetele,
ristuvad kahe endise priimuse teed.
Luigi Mangione "Kiri födedele"
Palun andeks pahameele ja trauma põhjustamise eest,
aga seda tuli teha. Ausalt öeldes on parasiidid selle ära teeninud.
27. november New York City
Teame, et kui ta novembri lõpus New Yorki saabus,
astus ta sellest hotellist läbi. Ta tutvus ümbruskonnaga.
Saatuslikul hommikul viibis ta tund aega varem hotellis.
Hetkeseisuga eeldame, et ta tegutses üksi.
Säästan teid pikast juurdlusest ja ütlen, et tegutsesin üksi.
Võite seerianumbreid kontrollida, rahastasin tegu oma vahenditest.
Oma kontolt võetud sularahaga.
Tal oli kaasas üle 5000 dollari sajadollarilistes kupüürides.
Ta tasus kõige eest sularahaga.
Ettevalmistus oli üpris lihtne. Näpuotsaga manipuleerimist,
algtasemel CAD, palju kannatlikkust.
CAD on raalprojekteerimise tarkvara,
mille abil Mangione 3D-tulirelva välja printis.
Tegu on poolautomaatpüstoliga, mis oli varustatud summutiga,
mis prinditi samuti 3D-printeriga. Püstol tõrkus pärast igat lasku
ja ta pidi tõrke eemaldama, et relv töökorda saada.
Sündmuspaigalt leitud padrunikestad klappisid relvaga.
Olen tehnikavaldkonnas osav, kuna töötan insenerina,
see ei tohiks küsimusi tekitada.
Kirjas selgitab ta ka seda,
miks ta eelistab pommi asemel
tegevjuhi ise maha lasta.
Pommi kasutades võiks viga saada süütud inimesed
ning see rikuks sõnumit, mida ta edastada tahab.
Muidugi on probleem keerulisem, aga mul pole piisavalt ruumi,
ja ma ei hakka tegema nägu, nagu oleksin kõige sobivam inimene
probleemi tervet olemust selgitama.
Paljud on päevavalgele toonud vohava korruptsiooni ja ahnuse,
- sealhulgas Rosenthal ja Moore. - Rosenthal on NYT ajakirjanik,
kes on kirjutanud arvukalt lugusid kindlustussektori pahupoolest.
Michael Moore on dokumentalist, kes kogus tuntust filmiga "Sicko".
Michael Moore'i "Sicko"
Eesmärk on kasumeid maksimeerida.
Mida enam tervishoiuteenuste eest keeldusite maksmast,
- seda suuremaid boonuseid saite? - Kui ravi peale raha ei kulu,
hoiab ettevõte selle pealt kokku.
Küsimus ei ole ammu selles, et me pole sellest teadlikud,
vaid pigem võimumängudes. Nähtavasti olen ma esimene,
kes probleemiga nõnda jõhkralt vastamisi astub.
Luigi Mangione tundub olevat pesuehtne nartsissist.
"Vaadake mind. Ma olen nii tark."
"Tegin seda põhjusega. Seda tuli teha ja ma olen ainus,
kes on piisavalt tark ja vapper, et see ära teha."
Paljudel kipub meelest minema, kui külmavereliselt ta tegutses.
Meest tulistati selja tagant. Võiks ju eeldada,
et süüalusest mõrvar tahtis Brian Thompsonile midagi öelda,
enne kui ta mehe tappis. Kutsuda teda reeturiks
või süüdistada teda
miljonite inimeste surmas.
Aga ta ei teinud seda.
Üksiku hundi teooria. Kardame enim üksikut hunti,
kuna ta ei ütle kellelegi, mis tal kavas on.
Ta liigub ringi üksi, hoiab madalat profiili,
võtab ohvri jälje üles ja tegutseb.
12. detsember 2024
Luigi Mangione - mees, keda süüdistatakse Brian Thompsoni mõrvas,
saabus New York Citysse nüüd, kui Pennsylvania osariik ta välja andis.
Mangionet saatsid mitu politseinikku ja New Yorgi linnapea Eric Adams.
Näeme noorte radikaliseerumist. Näeme noori, kes leiavad,
et probleemi lahendab vägivald.
Me ei tohiks seda teed minna.
Mangionet süüdistatakse esimese astme mõrvas terroristlikel eesmärkidel
ja relvataolise eseme omamises.
Teid süüdistatakse esimese astme mõrvas
ja sellega seonduvates kuritegudes. Kuidas te süüdistustele vastate?
Süüdi või süütu?
Mangione kummardub mikrofoni kohale ja ütleb sõnaselgelt... - Süütu.
"Süütu".
Ta ütleb seda enesekindlalt laskmata kogu protsessil end häirida.
Nagu toimuv oleks tähtsusetu. "Jajah, mul on kahju,
pean selle läbi tegema, aga eks aeg näita."
"Küll te veel näete, et see oli vajalik samm."
Mind paneb muretsema mu kliendi õigus õiglasele kohtumõistmisele.
Teatud valitsuseliikmete avaldused väljendavad ta suhtes eelarvamusi.
Tegu on noore mehega, keda kasutatakse lauatennise pallina,
poliitilise jutupunkti ja tsirkuseloomana.
Teda näidati tervele ilmale viisil, mida ma pole seni näinudki.
See oli pretsedenditu ja tarbetu.
Sellele tuleb lõpp teha. Võitleme oma kliendi eest,
vahet pole, kas osariiklikul või riiklikul tasemel. Aitäh.
Tema kaitse ei näi tuginevat väitele, et ta tegu korda ei saatnud.
Ta võib apelleerida teovõimetusele, aga ma ei usu, et ta seda teeb.
Ta keelduks sellest, kuna see õõnestaks ta sõnumit.
Praktilises plaanis keskenduvad ta advokaadid vandemeeste valikule.
Nad püüavad leida inimesi, kes talle kaasa elavad
või kes vähemalt mõistavad, miks Luigi Mangione seda tegi.
Vabastage Luigi! Vabastage Luigi!
Thompsoni surmale on tulnud vastukaja kogu osariigist ja riigist.
Ma tundsin Brianit isiklikult. Tõeline tragöödia.
Brian oli imeline suure südamega inimene, kes elas täiel rinnal.
Meie südamed on murtud. See uudis mõjus laastavalt.
- Brian puudutas nii paljusid elusid. - Tahan kõigile südamele panna,
et Brian nägi kõvasti vaeva,
enne kui ta edukaks sai.
Ta võinuks saata korda palju head ja ta võeti meilt liiga vara.
Inimesed unustasid Brian Thompsoni indiviidina.
Temast sai tervisehoiusektori võrdkuju, kes pidi surema.
Luigi Mangione loobus...
Toetus Luigi Mangionele oli ennekuulmatu.
Luigi Mangionest, keda kahtlustatakse
UnitedHealthcare'i tegevjuhi tulistamises,
on saanud kuumim külmavereline mõrtsukas USA-s.
Ma ei ole kindel, mida see meie kohta ütleb.
Luigi Mangionet koheldi kangelasena.
Viimase info põhjal ütleksin küll, et seda ta on. - Tõsiselt?
- Eks näis, mis edasi saab. - Arvad seda tõsiselt?
Igatahes. - Sa pead mõrvas süüdistatavat kangelaseks?
Igatahes. - Vean raadiosaadet, kuhu inimesed helistada saavad.
Kui rääkisin sellest, kui jälk see on,
et inimesed Mangionet kaitsevad,
võtsid peaaegu kõik helistajad nõuks minu peale karjuda.
Mulle tundub, et tegelikud uudised on teie kõrvust mööda läinud.
Selle neetud ahnuse tõttu
surevad igal aastal kümned tuhanded.
- Kas see õigustab antud tegu? - See ei jää viimaseks korraks.
Võin lubada, et te ei leia vandemehi, kes ta ühehäälselt süüdi mõistaks.
Miks? Sest too litapoeg oli selle ära teeninud.
Minu meelest on häbiväärne
süüdistada Brian Thompsonit tema mõrvas.
Inimesed otsisid süüdlast ja leidsid süüdlase Brian Thompsonis,
kuna ta oli USA suurima tervisekindlustusfirma tegevjuht.
Muidugi nägi üldsus noort Luigit, kes on väga nägus ja karismaatiline
ning pani väidetavalt toime silmapaistva roima.
On vaid loogiline, et teatud inimesed näevad teda kangelasena.
Sain kohe aru,
miks keegi tahtis tolle tüübi maha koksata.
4. detsembri õiguskomisjon tahtis kuuldavaks teha tavainimeste hääle
ja viha, mida nad tunnevad. Üks 20 dollarit annetanu kirjutab:
"Olen NYPD politseinik. Hoiame sulle salamisi pöialt."
Edasi kirjeldab ta, kuidas üks ta lähedane suri pärast seda,
kui ravikindlustusfirma ta nõude tagasi lükkas.
Üks annetanud arst ütleb: "Pean kiitma Luigit tema vapruse,
visaduse ja pühendumuse eest." Sada dollarit annetanud medõde
kutsub Luigit "rahva rindesõduriks".
"Kui keegi väärib teenetemärki, siis oled see sina."
Pole võimalik töötada tulundusliku ravikindlustusfirma tegevjuhina
ilma oma käsi veriseks tegemata.
Mõistan, miks inimesed sedasi reageerisid.
Teiste läbielamistest kuulmine ajendas mind oma lugu jagama.
Ehkki ma ei hõiska UHC tegevjuhi mahalaskmise üle,
ei vala ma ka pisaraid. Inimesed väärivad enamat
kui USA tervisekindlustuseäri. Iga mees on oma saatuse sepp.
Ma ei valanud pisaraid, kuna mõtlesin Thompsoni rollile,
positsioonile ja sellele, mille eest ta seisis.
Tean, et tegevjuht ei vaata ise
igat kindlustusnõuet läbi.
Ometi vastutas ta eeskirjade eest,
mis mõjutasid tuhandete inimeste ja nende perede elusid.
Ma ei vala ka pisaraid...
Räägime aeg-ajalt Robin Hoodi sündroomist,
- aga see on pretsedenditu. - Vabastage Luigi! Vabastage Luigi!
Rahvas annetab raha ta kohtukulude katmiseks,
ehkki ta seda ei vaja. Noored naised kirjutavad talle kirju
ja saadavad talle õhusuudlusi.
Teda kujutatakse kangelasena. Sa pole mingi kangelane,
kui pead kasutusele võtma säärased meetmed,
et oma iva selgeks teha.
Asi on selles, et inimesed ei räägi USA tervishoiusüsteemist,
vaid Luigist. Temast on saanud meem. Inimesed keskenduvad Luigile.
Kuigi ta jälestas poosetamist, mõjub tema tegevus poosetamisena.
See, et ta väidetavalt tappis Brian Thompsoni,
ei parenda USA tervishoiusüsteemi.
Seda lihtsalt ei juhtu.
Luigi Mangionet süüdistatakse 20 kuriteo toimepanemises,
sealhulgas terroristlikul eesmärgil ellu viidud mõrvas.
Süüdimõistmise korral võib Mangionet oodata surmanuhtlus.
Ta oli intelligentne ja soovis siiralt teisi aidata.
Kõik see lendas vastu tuult. Sellest ei sündinud midagi head.